Мырзахметов Естай — Қазақстан Энциклопедиясы
"Мырзахметов Естай — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Мырзахметов Естай — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Мырзахметов Естай — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 160
TEXT: Қазақстан Энциклопедиясы Мырзахметов Естай – жазушы, публицист, Қазақстан Жазушылар одағының мүшесі, Көкшетау қаласының Құрметті азаматы. әл-Фараби атындағы ҚазҰУ-ды бітірген. «Лениншіл жас» газетінің Көкшетау және Солтүстік Қазақстан облыстары бойынша меншікті тілшісі, «Көкшетау правдасы» газеті редакторының орынбасары болып қызмет істеді. Мырзахметов алғашқы очеркін мектеп қабырғасында жүргенде жазып, ол «Пионер» журналында басылған. Ауыр науқасқа шалдығып, төсек тартып жатса да Мырзахметов «Он бес жыл өткен соң», «Медет» романдарын, «Хайроштың аманаты», «Қара жолдың бойында» повестерін, 100-ге тарта әңгімелер мен новеллалар жазды. Мырзахметов аудармамен де айналысты, оның тәржімалауымен ұлы даниялық жазушы Мартин Андерсен Ненсенің «Жаннета» романы, Ханс Кристьян Андерсеннің «Сандық-самолет» ертегілер жинағы, татар жазушысы Шәміл Умановтың «Торғай даласында» атты повестер мен әңгімелер жинағы, Юрий Корольковтың «Кио Ку Мицу» шығармасы қазақ тілінде жарық көрді. Мырзахметов публицист ретінде де кеңінен танымал, ол Ақан серінің, Біржан салдың, Балуан Шолақтың, Үкілі Ыбырайдың, т. өмірі мен шығармашылығы туралы зерттеу очерктерін жазды. «Қазақстанның еңбек сіңірген қызметкері» белгісімен марапатталған. «Ақмола облысы» энциклопедиясы } }}} } }}} | Бұл үлгі мақалаларды автоматты түрде қосады
